平成

平成係日本上皇明仁嘅年號，昭和之後，令和之前，由公元1989年1月8號開始到2019年4月30號平成天皇退位嘅時候結束。

出處 
平成係出自《史記·五帝本紀》入便嘅「父義，母慈，兄友，弟恭，子孝，內平外成。」同埋《尚書·大禹謨》入便嘅「俞！地平天成，六府三事允治，萬世永賴，時乃功。」，取其「內外、天地能夠平和」嘅意思。

日本年號